**"Mavi Xəzər sənin gözündə " poster-dizayn müsabiqəsinin şərtləri və qaydaları**

**1. Uyğunluq:**

\* Müsabiqə bütün dizaynerlər üçün açıqdır.

\* Ekologiya və Təbii Sərvətlər Nazirliyinin əməkdaşları və ya müsabiqə ilə yaxın professional əlaqəsi olan şəxslər müsabiqədə iştirak edə bilməz.

**2. Qeydiyyat və iştirak:**

\* İştirak etmək istəyən dizaynerlər əlaqə nömrələrini, öz dizayn işlərini və şəxsiyyət vəsiqələrinin ön və arxa üzlərini pr@eco.gov.az e-mail ünvanına təqdim etməklə müraciət edə bilərlər.

\* Hər bir iştirakçı yalnız bir dəfə qeydiyyatdan keçə bilər.

\* Hər bir iştirakçı 1 dizayn təqdim etməlidir.

\* Təqdim edilən dizayn işi iştirakçının öz orijinal yaradıcılığı olmalı və hər hansı bir üçüncü tərəfin hüquqlarına zərər verməməlidir.

\* Ekspert qrupu tərəfindən bəyənilmiş **qalib olmayan** dizayn işləri Nazirliyin sosial şəbəkə hesablarında yayımlana bilər. Bu məqsədlə təqdim olunan dizayn işlərinin master faylının göndərilməsi tələb olunur.

**3. Dizayn tələbləri:**

 \* Dizaynlar Xəzər dənizinin ətraf mühitinin qorunmasına, dəniz ekosistemlərinin mühafizəsi və əhəmiyyətinin təbliğinə yönəlmiş bir təşəbbüs olmalıdır.

\* Dizaynlar **Inch x Inch 18x24 (sm x sm 46x61**) ölçüsündə **.jpeg** (**RGB)** formatında (**min. 3 MB həcmində**) horizontal dizaynda təqdim edilməlidir.

\* Dizaynlar yaradıcılığı, orijinallığı, müasir trendlərə əsaslanmanı, keyfiyyəti və müsabiqənin mövzusuna uyğunluğu əks etdirməlidir.

**4. Qiymətləndirmə:**

\* Dizayn işlərinin qiymətləndirilməsi ekspert qrupu tərəfindən həyata keçiriləcək.

\* Qiymətləndirmə kriteriyaları arasında yaradıcılıq, orijinallıq, mövzuya uyğunluq yer alır.

\* Qiymətləndirmə prosesinin şəffaf və qərəzsiz keçirilməsinə zəmanət verilir.

**5. Mükafatlar:**

Müsabiqə üçün 3 mükafat təyin edilir:

\* Birinci yerin qalibi 700 manat;

\* İkinci yerin qalibi 500 manat;

\* Üçüncü yerin qalibi 300 manat qazanacaq.

**6. Qaliblərin elanı:**

\* Qaliblər ETSN-in rəsmi veb saytında və sosial media hesablarında elan olunacaq.

\* Qaliblərə, həmçinin 10 gün ərzində email və ya SMS vasitəsilə məlumat göndəriləcək.

**7. Şərtlərə razılıq:**

\* Müsabiqədə iştirak “Şərtlər və qaydalar”ı qəbul etmək anlamına gəlir və iştirakçılar onlara riayət etməklə razılaşırlar.

**8. Əlaqə məlumatları:**

 \* Müraciət üçün suallar yarandıqda və ya kömək üçün pr@eco.gov.az e-mail ünvanına yaza bilərsiniz.

Müraciət tarixləri: 26 sentyabr – 25 oktyabr 2024-cü il.